《寄守坚觉初二僧》
宋代·苏舜钦

曾携旧书卷，来宿古禅林。方外求知性，诗中得赏音。

炉开山夜静，门掩雪天阴。杌上一寒砚，灯前三苦吟。

韵强颜汗落，句切鬓丝侵。玉就还重琢，河穷更远寻。

穴争探乳虎，沙独拣良金。字稳天星转，篇终海月沈。

唱酬同记录，得失暗规箴。木铎不徇路，薰风难和琴。

半生谁引手，中道比分襟。分野三吴阔，年华二纪深。

师方传祖印，我欲谢朝簪。岭外烟岚地，湖边云水心。

情悰张翰鲙，梦想陆机禽。松下莓苔石，何年重访临。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。